કુંભનદાસજીએ ગાયેલું પદ સાંભળીને દેશાધિપતિ પોતાના મનમાં બહુ બળ્યો. પછી એણે પોતાના મનમાં વિચાર્યું એમને કઈ લેવાને લાલચ હોય તો એ મારી ખુશામત કરે. એમને તો પોતાના ઈશ્વરથી કામ છે. એ વિચારીને અકબર બાદશાહે કુંભનદાસને કહ્યું કે બાવા સાહબ! મને આજ્ઞા ફરમાવો તે હું કરું ત્યારે કુંભનદાસે કહ્યું કે આજ પછી મને કદી બોલાવતા નહીં. ત્યારે દેશાધિપતિએ કુંભનદાસને વિદાય કર્યા. પછી કુંભનદાસ ત્યાંથી ચાલ્યા. તે મારગમાં આવતા કુંભનદાસના માનમાં શ્રી ગોવર્ધનનાથજીનો વિરહ ક્લેશ થયો કે હવે શ્રીગોવર્ધનનાથજીનું મુખ ક્યારે જોઈશ? એમ વિચાર કરતા માર્ગમાં આવતા કુંભનદાસે વિરહનું પદ ગાયું.